text: Så kører ski-liften på "Hoch Hylkedal"
  09 december 2012 kl. 15.06
  Når der falder så meget sne valfarter ski-entusiaster traditionen tro til Hylkedal lidt vest for Kolding.
  Her lugter det lidt af Østrig, Schweiz eller Norge. Kolding Skiklub råder, som en af de få danske skiklubber, over et alpint skibakke-anlæg med tilhørende lift. Skibakken præpareres og liften åbner, så snart snedækket tillader det. Der er 4 pister og de er mellem 150-250 m. lange. Skibakkens navn er da også inspireret af det tyske: "Hoch Hylkedal" hedder den.
  Det er gratis for Kolding skiklubs 300 medlemmer at bruge liften, alle andre betaler 100 kr. om dagen i weekenden og det halve på hverdage. Se mere på Kolding Skiklubs hjemmeside: http://www.koldingskiklub.dk/skibakken
  